Na temelju članka 39. i 40. Zakona o proračunu ( NN br. 144/21), članka 28. Statuta Općine Baška Voda (GL br. 7/21), Općinsko vijeće Baška Voda, na 14. sjednici održanoj dana 18.prosinca 2023. godine donijelo je

**SOCIJALNI PROGRAM  
Općine Baška Voda za 2024. godinu**

Članak 1.

Programom javnih potreba u oblasti socijale potiče se primjena djelotvornih mjera koje valja poduzeti radi zaštite životnog standarda i zbrinjavanja socijalno ugroženih osoba.

Članak 2.

Socijalni program, u skladu sa člankom 7. Zakona o socijalnoj skrbi, osigurava sredstva za ostvarivanje prava na pomoć za podmirenje troškova stanovanja (najamnina, komunalna naknada, električna energija, voda i drugi troškovi stanovanja u skladu s posebnim propisima).

Pored toga, temeljem Odluka Općinskog vijeća Baška Voda i Odluka općinskog načelnika, predviđa se i osigurava za 2023. godinu ukupan iznos od 241.500,00 € (slovima:dvijestotinečetrdesetijednatisućaipetstotinaeura), na način kako slijedi:

- Porodiljne naknade i oprema za novorođenčad...................................................46.500,00 €

- naknade za teže bolesne osobe (Pomoć obiteljima i kućanstvima).......................20.000,00 €

- dar (Božić, Uskrs) umirovljenicima s područja općine Baška Voda (Pomoć obiteljima i kućanstvima)...............…........................................................................................36.000,00 €

- jednokratne financijske pomoći socijalno ugroženim obiteljima (Pomoć obiteljima i kućanstvima)...............….. ......................................................................................22.000,00 €

-jednokratne potpore za studente i učenike (Pomoć obiteljima i kućanstvima).............................................................................................................61.400,00 €

-sufinanciranje troška putnih karata studentima i školarcima s područja općine Baška Voda(Pomoć obiteljima i kućanstvima)...............….. .............................................14.000,00 €

-sufinanciranje kupnje prijenosnog računala (Pomoć obiteljima i kućanstvima)..............................................................................................................15.000,00 €

-Općinski Crveni Križ , Općina Baška Voda.............................................................................................................................6.600,00 €

-financiranje kupnje radnih bilježnica za osnovnu školu I-VIII razred (Ostale tekuće donacije Osnovna škola BGM Baška Voda)...........................................................................20.000,00 €

Članak 3.

Raspored sredstava socijalnog programa vršit će se u skladu sa kriterijima, a temeljem odobrenja o pojedinačnim pravima po osobnim zahtjevima.

Članak 4.

Ovaj Program stupa na snagu osmog dana od objave u Glasniku, Službenom glasilu Općine Baška Voda.

Predsjednik  
Općinskog vijeća

Ante Lončar

KLASA: 024-02/23-01/55

UR.BROJ: 2181-17-01-23-01

Baška Voda, 18. prosinca 2023. godine